詩一首
作者：獨孤及
朝代：唐

paragraphs: 簿領日盈機，知君傲煩囂。
飲和自忘渴，况以初筵招。
道契跡自親，誰爲列宿遙。
（誰爲，《文苑英華》卷七一○引此序作「誰謂」。
）何用結同心，綠琴復長瓢。
日月若走馬，炎涼催斗杓。
一年解頤笑，（解頤笑，《文苑英華》作「解大笑」。
）幾日如今宵。
奉君千金壽，莫使歲寒凋。
（案此詩載《全唐文》卷三百八十七獨孤及《冬夜裴員外薛侍御置酒安集序》一文中。
）。